NaiveNeuron/SloPal huggingface dataset:
Vaľová, Jana, poslankyňa NR SR (2010-08-05):
Ďakujem pekne. Pán minister, keď ste mi dal za pravdu, ja vám dám tiež za pravdu, že znížením odvodu do druhého piliera by ste urobili veľmi dobre, aj keď bol to prvotný názor. Ja som to čítala, pretože aj o nás sa médiá možno vyjadrovali. Aj pani, vaša predsedníčka Radičová, rovnako..., nie predsedníčka, samozrejme, premiérka, rovnako hovorila, že je za zníženie odvodov do druhého piliera, pretože, myslím si, že rovnako si vážne uvedomuje situáciu, ktorá je v prvom pilieri, ako vysoko prvý pilier zaťažujú takéto odvody, ktoré sú. Čiže v tom vám dávam určite za pravdu. Budem s vami polemizovať ohľadom superhrubej mzdy, pretože ak dnes tvrdíme, že mladí ľudia nemajú záujem vstúpiť okamžite, že sa nestarajú o svoje dôchodky, vstúpiť do druhého piliera a chceme im to dať ako povinné, čo si myslím, že v demokratickom štáte to nemá akúsi oporu, mali by sa samostatne rozhodnúť. Tak sa pýtam, aké budú odvádzať odvody, aké budú odvádzať odvody a ako sa budú starať o to, ak prenesieme povinnosti, čo sa týka zo zamestnávateľa na zamestnanca. Čiže všetku ťarchu a zodpovednosť opäť prenesieme na obyčajných ľudí. A jednoducho, títo ľudia a mladí ľudia sa budú musieť sami rozhodovať ako budú platiť odvody a dane. A aby Obyčajní ľudia sa nesmiali, tak, pán minister, poviem ešte jedno. Vy tie štyri roky máte. Dostali ste ich tým, že ste zostavili vládu, máte väčšinu. Ak nenájdete medzi sebou opäť ešte jedného takého obyčajného človeka ako je pán Matovič, tak možno budete štyri roky, ak nájdete ešte pár takých, tak neviem koľko. Takže my vám tú možnosť, od nás si ju nepýtajte, ale pýtajte si ju od svojich kolegov, Obyčajných ľudí, pretože ešte pár takých Matovičov a neviem, či ešte budete vo vláde do Vianoc. Ďakujem. (Smiech v sále.)
Sárközy, Irén, poslankyňa NR SR (2018-12-13):
Ďakujem pekne, pán predsedajúci. Dajte hlasovať o zákone s odporúčaním gestorského výboru zákon schváliť v pôvodnom znení.
V. Mečiar, poslanec: (2005-03-18):
Ďalej, pán minister, keď sa dobre číta návrh zákona, tak tam hovoríte, že kto určuje školné, ale nestanovujete, čo toto školné sa do toho započíta? Sú to všetky chyby, neproduktívne náklady, pobabrané investície, zlé riadenie, chyby v systémoch. To všetko je školné? Ďalej tam, kde hovoríte, čo všetko do školného bude patriť, tak sa zaťažuje nielen študent, ale aj ten, kto má mať magisterské štúdium, takisto školným, čím znižujete hranicu dostupnosti, lebo to vekové obdobie, márna sláva, je obdobie nielen začleňovania do pracovného, ale aj do rodinného a ostatného životného prostredia a sťažujete ho, ale hovoríte tam aj o tom, že možno tie náklady zvýšiť až o 300 %. Prosím vás, B. M. G. INVEST a HORIZONT sľubovali 30-percentný nárast. Vy tu dávate šancu až 300 %. Nedopadnete s vašou reformou horšie ako B. M. G. INVEST a HORIZONT? Nepodvediete zase kopu ľudí, ktorí na to budú platiť celý život? A jednu vetu od Zbigniewa Brzezinského: „Kde je vzdelanosť, tam je budúci spoločenský pokrok. Ak ubijete vzdelanosť, ubíjate pokrok v tomto štáte.“ (Potlesk.)
P. Hrušovský, predseda NR SR: (2004-05-20):
(Hlasovanie.) 134 prítomných, 1 za, 35 proti, 97 sa zdržalo, 1 nehlasoval. Neschválili sme uvedené body zo spoločnej správy.
Figeľ, Ján, podpredseda NR SR (2013-01-31):
Nech sa páči.
P. Hrušovský, podpredseda NR SR: (2002-05-14):
Pán poslanec Prokeš požiadal vyjadriť sa z miesta svojho pôsobenia. J. Prokeš, poslanec: Ďakujem, pán podpredseda. Budem veľmi stručný. Vítam túto novelu, ale to, na čo sa najviac sťažujú podnikatelia, je, že sa neustále menia tieto zákony. A miesto toho, aby sa mali možnosť venovať podnikateľskej činnosti, tak sa vlastne musia neustále venovať štúdiu zákonov, pretože nie všetci, hlavne malí a strední podnikatelia, majú na to, aby si platili právnikov. Verím, že toto bude jedna z tých noviel, ktoré už nebude treba nanovo novelizovať, a že to naozaj potlačí trošku dopredu ten celý systém. Ďakujem.
Hrnčiar, Andrej, podpredseda NR SR (2019-06-26):
Dve faktické poznámky. Nech sa páči, pán poslanec Sopko.
Šeliga, Juraj, podpredseda NR SR (2021-02-25):
Pán poslanec Šefčík.
Figeľ, Ján, podpredseda NR SR (2013-06-18):
Nech sa páči, Jozef Mikloško. Jozef, ideš.
B. Bugár, podpredseda NR SR: (2002-05-30):
Prvý je pán poslanec Húska. A. M. Húska, poslanec: Ďakujem. Chcem pánu poslancovi Ftáčnikovi pripomenúť, že dôveryhodnosť jeho výrokov a jeho vyhlásení je veľmi sporná. Ja znovu pripomínam, že mnoho a mnohokrát vystupoval za týmto pultom a zaprisahával vtedajšiu koalíciu, ktorá bola vedená HZDS, aby bola demokratická, hlavne pokiaľ ide o dostupnosť informácií, a zaručene vyhlasoval, že nové sily, ktoré sa dostanú k moci, vždycky zabezpečia férové informovanie prostredníctvom televízie, prostredníctvom rozhlasu, verejných inštitúcií, ktoré sú na to, aby informovali objektívne a nezaujato občanov. Nič z toho sa nestalo. Tak ako ste vždycky len slovne vytvárali dym okolo dôveryhodnosti, ale žiadnu dôveryhodnosť ste nevybudovali, tak sa stalo aj teraz. Vlastne parlament má zlú povesť medziiným aj kvôli tomu, že sa vytvára trvalé informačné embargo o jeho práci. A vy ste sa zúčastnili na zdaní, že vlastne prinesiete na vyššiu úroveň informovanie občanov. Neurobili ste to, a preto nemáte právo na nijaký stupeň dôvery od občanov.
M. Hort, podpredseda NR SR: (2008-11-05):
A preto prerušujem rokovanie o tomto bode programu. A pristúpime k druhému a tretiemu čítaniu v súlade so schváleným návrhom programu o návrhu na vyslovenie súhlasu Národnej rady Slovenskej republiky s Európskym dohovorom o odškodňovaní obetí násilných trestných činov z 24. novembra 1983 . Tento vládny návrh ste dostali ako tlač 707 a spoločnú správu výborov máte ako tlač 707a. Poprosím vás, pán podpredseda vlády, nech sa páči, odôvodnite aj tento návrh. Š. Harabin, podpredseda vlády a minister spravodlivosti SR: Vážený pán podpredseda Národnej rady Slovenskej republiky, vážené dámy a páni poslanci, Európsky dohovor o odškodňovaní obetí násilných trestných činov bol otvorený na podpis 24. novembra 1983 v Štrasburgu. Dohovor nadobudol platnosť 1. februára 1988, pričom k dnešnému dňu ho ratifikovalo 22 štátov a ďalších 9 ho podpísalo. Dohovor bol v mene Slovenskej republiky v súlade s uznesením vlády č. 952 z 15. novembra 2006 podpísaný 14. decembra 2006. Cieľom dohovoru je stanovenie minimálnych štandardov poskytovania odškodňovania tým, že umožňuje získanie odškodnenia za ujmu spôsobenú úmyselným násilným trestným činom, a to aj v prípadoch, ak nie je možné trestne stíhať či potrestať páchateľa. Nárok na odškodnenie majú v zmysle dohovoru občania štátu, ktorý sa stali jeho zmluvnou stranou, ako aj občania všetkých členských štátov Rady Európy s trvalým pobytom v štáte, na území ktorého bol spáchaný trestný čin, ktorí utrpeli ťažkú ujmu na zdraví následkom úmyselného trestného činu, ako aj tí občania, ktorí sú závislí od osôb, ktoré zomreli v dôsledku tohto trestného činu. Zákonom č. 79/2008 Z. z., ktorý nadobudol účinnosť 1. apríla 2008, boli vykonané príslušné legislatívne zmeny zákona č. 215/2006 Z. z. o odškodňovaní osôb poškodených násilnými trestnými činmi, ktoré boli nevyhnutné pre plnú implementáciu ustanovení dohovoru do právneho poriadku Slovenskej republiky. Medzi členskými štátmi Európskej únie sa na odškodňovanie osôb poškodených násilnými trestnými činmi uplatňuje smernica Rady 2004/80/ES o náhradách obetiam trestnej činnosti, preto sa navrhuje, aby Slovenská republika v súlade s čl. 18 ods. 1 dohovoru uplatnila výhradu o prednosti komunitárneho práva. Na účely poskytovania pomoci súvisiacej s uplatňovaním dohovoru sa v súlade s citovaným zákonom č. 215/2006 Z. z. navrhuje určiť Ministerstvo spravodlivosti Slovenskej republiky. Dohovor je podľa čl. 7 ods. 4 Ústavy Slovenskej republiky prezidentskou medzinárodnou zmluvou o ľudských právach a základných slobodách a zmluvou, na vykonanie ktorej je potrebný zákon, a pred ratifikáciou si vyžaduje súhlas Národnej rady Slovenskej republiky. Ďakujem za slovo.
Šimečka, Michal, podpredseda NR SR (2024-01-08):
Ďakujem veľmi pekne. A teraz nasledujú faktické poznámky. A ako prvý pán poslanec Dvořák.
Drdul, Dominik, poslanec NR SR (2022-12-02):
Ďakujem veľmi pekne za slovo, pán predseda, aj za asistenciu. V rozprave k uvedenému návrhu zákona nevystúpil nikto. Informácia neobsahuje pozmeňujúce návrhy, žiadne pozmeňujúce návrhy neboli podané ani v rozprave. Sme preto v treťom čítaní, v tre... v treťom čít... pardon, v treťom čítaní, otvorte, prosím, rozpravu.
Hanuliaková, Jana, poslankyňa NR SR (2024-01-12):
Oskar, ty si veľmi dobre zhrnul, ako chaoticky táto vláda koná a aké robí chyby. Zmena kompetenčného zákona v zrýchlenom legislatívnom konaní je protizákonná, čo predpokladá aj judikatúra Ústavného súdu. Ide o zákon, ktorý je na mieru šitý pre nominantov koalície, aby mohli ľahšie obsadiť posty v štátnych inštitúciách, presne ako si to aj pomenoval v tvojej rozprave. Na druhej strane chcú aj splniť sny Andreja Danka o novom ministerstve, aj keď teraz predpokladám, že ho trápia iné záležitosti. Keď sa tu kolegov z koalície snažíme dotazovať, aby nám vysvetlili ich kroky, tak nepočujeme nič, je ticho. Bez argumentov, bez diskusie. Parlament má vo svojom slovnom základe parlé, čo znamená rozprávať, a my sa chceme naozaj vecne rozprávať, chceme počuť argumenty. Chceme počuť na faktoch založené tvrdenia, chceme počuť analýzy, chceme počuť dáta, chceme počuť, prečo potrebujeme nové ministerstvo, a nie, v Progresívnom Slovensku si takto teda politiku nepredstavujeme. My sme zvyknutí veci stavať na analýzach, na podkladoch, na odborných riešeniach. Sme zvyknutí naozaj diskutovať. A poprosím teda, aby sme začali diskutovať a ja dúfam, že niekto z vládnej koalície, aj keď ich tu už teda nie je veľmi veľa, vystúpi a povie nám teda tie ich argumenty a odôvodnenia, prečo tak veľmi potrebujú tento zákon pretlačiť v skrátenom legislatívnom konaní. Ďakujem veľmi pekne.
P. Paška, predseda NR SR: (2008-05-15):
(Hlasovanie.) 137 prítomných, 109 za, 2 proti, 25 sa zdržalo, 1 nehlasoval. Pridelili sme návrh výborom a určili lehoty na prerokovanie. Teraz pani poslankyňa Belásová uvedie v prvom čítaní hlasovanie o návrhu poslancov Národnej rady Slovenskej republiky Rafaela Rafaja, Jána Slotu a Rudolfa Pučíka na vydanie zákona, ktorým sa mení a dopĺňa zákon č. 274/2007 Z. z. o príplatku k dôchodku politickým väzňom , tlač 624.
Š. Kužma, poslanec: (2010-01-20):
Čiže ak teraz za tri mesiace v čase, keď podľa pána Fica už sme síce odretí, ale z krízy von, čiže kríza, si protirečí pán minister s pánom predsedom vlády, sme z nej von, nám hrozia veľké hospodárske škody. K akým škodám potom došlo nekonaním tejto vlády v čase najväčšej krízy minimálne za ten rok? Bolo by férové, pán minister, povedať, že ak to neurobíme v skrátenom konaní, dôjde k škodám, lebo keď hovorím o škodách, treba ich vyčísliť, dôjde k škodám 100 mil. eur, 200 mil., 50 a my už to vieme krát 4 vynásobiť a povedať, tak vy ste urobili štvornásobne veľkú škodu, že ste do toho nešli. Lebo alebo nehovoríte teraz pravdu a je to preto, že konečne ľudia vyšli do ulíc a pritlačili túto vládu, aby niečo urobila. Povedzte to poctivo, že toto je ten problém. Alebo keď hovoríte, že za tri mesiace končiacej krízy dôjde ku škodám, tak potom povedzte, k akým veľkým škodám došlo počas celej krízy, keď ste to neurobili.
Pellegrini, Peter, podpredseda NR SR (2020-06-03):
Pán poslanec Viskupič.
P. Paška, poslanec: (2003-06-19):
V článku III, ktorým sa mení zákon č. 140/1998 Z. z. o liekoch a zdravotníckych pomôckach v znení neskorších predpisov, ktorý je uvedený v spoločnej správe rokovaní výborov, sa na konci znenia dopĺňa nový bod 2. Bod 2 znie: § 70 c) znie: „Spôsob predkladania a obsahové náležitosti dokumentácie podľa ustanovenia § 21 ods. 5 písm. b) tohto zákona o výsledkoch toxikologicko-farmaceutického skúšania a klinického skúšania takých liekov, ktoré boli zaregistrované pred dňom účinnosti zákona...“, tu si dovolím upozorniť, pán predsedajúci, to číslo bude doplnené, takže nie je tu, „2003 Z. z. a takých, pri ktorých bola podaná žiadosť o registráciu predo dňom účinnosti uvedeného zákona, sa riadi podľa doterajších predpisov.“ Odôvodnenie zaznelo v mojej expozícii. Radi by sme odstránili možné výklady retroaktivity pôvodného navrhovaného znenia v článku 3. Ďakujem vám pekne.
Vons, Peter, poslanec NR SR (2022-05-04):
Ďakujem. Vážený pán presedajúci, v rozprave vystúpili dvaja poslanci, bol podaný jeden pozmeňujúci a doplňujúci návrh. Pán predsedajúci, najskôr je potrebné, aby sme podľa § 83 ods. 4 rokovacieho poriadku rozhodli o skrátení lehoty na hlasovanie o pozmeňujúcom a doplňujúcom návrhu, ktorý odznel v rozprave.
Kozarec, Sebastián, poslanec NR SR (2020-12-01):
Ďakujem. Pán Fico, ja vám zase na tento citový výlev prečítam názor občianky, ktorá nás požiadala, tak aby som vám odkázal: „Poslanec Fico, váš život je na hanbu a na posmech. Nemáte vlastné bývanie a potĺkate sa po pofidérnych podnájmoch s mladými milenkami. Stále z vás srší jed, nenávisť, pomsta a za každú cenu aj cez mŕtvoly chcete byť zase pri moci. Veľa ľudí počas vášho bačovania zažilo veľa nespravodlivosti, škody a nemôžu sa ich dovolať ani po dvadsiatich rokoch.“ Takže toto vám odkazujú ľudia, ktorých ste olúpili. (Potlesk.)
Bittó Cigániková, Jana, poslankyňa NR SR (2021-11-10):
No veď dobre, kto je proti, dajte lepšiu alternatívu, v pohode, poďme do toho. Ale že neurobiť nič, nie je alternatíva. Skúsim odpovedať, neviem, či stihnem všetko, asi skôr nie, ale aspoň na niečo. Či je to nová reforma? No nie, nie je. Len tu boli politické egá, tak nechceli sme priznať, že však to je tá reforma, ktorú sme teda, v ktorej pokračujeme. Je to postavené úplne na základoch tej pôvodnej reformy a tá bola nad tým predtým. Dokonca sa spolupracuje s tvorcami pôvodnej reformy, oni to predtým normálne sadli do auta a prešli to fyzicky. Takže naozaj nie je k veci hovoriť, že akože teraz úplne nová reforma, čo padla z neba. Hovorí sa tu o hoaxoch, ktoré sa šíria. Ja by som povedala, že sú to oprávnené obavy na základe tej komunikácie, ktorá nebola ideálna. Čiže ja chápem, že sa niečo nevie, lebo jednoducho naozaj v tej komunikácii sme stratili rok a treba tam pridať a to som vám dala aj za pravdu. Len to nie je dôvod teraz neschváliť v prvom čítaní nejaký zákon, ktorý môže pomôcť. Čo sa týka zoznamov, ja to, ja viem, že nemôžem, iba takto vám ukážem, to je všetko. (Poslankyňa ukázala smerom k plénu papier zo svojich podkladov. Toto bola mapka variánt pre Banskobystrický kraj, ktorá má deväť nemocníc, a šesť variánt najpravdepodobnejších, s ktorými sa ráta. To znamená 54 rôznych zoznamov. Vy ste videli nejaký jeden, ktorému niekoho vyhovoval, tak to je jeden kraj, 54 zoznamov. Koľko máme tých krajov? Ako vážne, ľudia, neblbnite, zoznam neexistuje, lebo sa bavíme o tom, ktorá alternatíva je pre tých občanov tá najlepšia. To je presne to, čo teraz máme rok robiť, preto sa to odložilo. Naozaj zoznam konečný nie je a taký neplatí. Pôrody, neviem, či viete, ale aj komunitná nemocnica, aj regionálna môže mať pôrody ako doplnkový program. Ak je problém s číslom, to sú tzv. EBHR limity a je to vec vyhlášky. Čiže potom, keď k tomu príde a nebude sa vám páčiť tá číslovka, dá sa rokovať o tom, nech je to menej, môže to byť aj dvesto, to je len teraz nástrel, ale to nie je v zákone, čiže to nie je dôvod nehlasovať za zákon. A ešte by som vám chcela za sedem sekúnd oznámiť, ľudia, to je aj vaša reforma! Nie naša, to je aj vaša, všetkých, jak tu sedíte, lebo sa to týka zdravia občanov. Toto im môž... (Prerušenie vystúpenia časomerom.)
B. Bugár, podpredseda NR SR: (2002-12-12):
(Hlasovanie.) Prítomných je 135 poslancov, za návrh 127, proti 2, zdržalo sa 5, nehlasoval 1. Konštatujem, že sme odsúhlasili, že o týchto bodoch budeme hlasovať verejne, a nie tajne. Takže budeme pokračovať hlasovaním o návrhu na odvolanie zástupcov štátu z funkcie členov Správnej rady Všeobecnej zdravotnej poisťovne, tlač 23. Prosím pána spravodajcu Bastrnáka, aby hlasovanie uviedol.
J. Laššáková, poslankyňa: (2009-09-16):
Zákon Národnej rady Slovenskej republiky č. 1/1993 o Zbierke zákonov Slovenskej republiky ukladá vydavateľovi Zbierky zákonov zabezpečiť distribúciu jednotlivých čiastok Zbierky zákonov Slovenskej republike v tlačenej podobe všetkým obciam. Cieľom nášho predkladaného návrhu zákona je zjednodušiť distribúciu jednotlivých čiastok Zbierky zákonov Slovenskej republiky obciam a zvýšiť dostupnosť Zbierky zákonov Slovenskej republiky na úrovni miestnej samosprávy, a to zavedením možnosti distribúcie Zbierky zákonov Slovenskej republike aj v elektronickej podobe na miesto doterajšej tlačenej podoby. To znamená, že bude na výbere jednotlivých obcí, či budú na ich žiadosť, tak ako doteraz, dostávať Zbierku zákonov v listinnej podobe, alebo využijú svoje elektronické zariadenia a budú dostávať Zbierku zákonov v elektronickej podobe. Návrh zákona je v súlade s ústavou, s ústavnými zákonmi, medzinárodnými zmluvami, ktorými je Slovenská republika viazaná, a zákonmi a súčasne je v súlade s právom Európskych spoločenstiev a Európskej únie. Návrh zákona nebude mať dopady na verejné financie, nebude mať ekonomický a environmentálny vplyv ani vplyv na zamestnanosť a podnikateľské prostredie. Ako predkladateľka chcem povedať, že súhlasím so všetkými pozmeňujúcimi návrhmi, ktoré vyplynuli z rokovania výborov a sú uvedené v spoločnej správe, a prosím vás o podporu predloženého návrhu zákona. Ďakujem pekne.
Šeliga, Juraj, podpredseda NR SR (2020-10-13):
Bez faktických poznámok. Pán poslanec Kuffa, nech sa páči.
A. Belousovová, podpredsedníčka NR SR: (2008-02-12):
Pán poslanec Lipšic bude reagovať na faktické poznámky.
P. Paška, predseda NR SR: (2006-10-24):
Ako posledný vystúpi v rozprave pán poslanec Mečiar.
Grendel, Gábor, podpredseda NR SR (2021-10-05):
Ďakujem pekne. Ja by som mal k tejto poslednej téme takú otázku, či nehrozí riziko, alebo ako sa vyvarovať riziku, že tí prokurátori, ktorí boli špecializovaní na protiextrémistick... teda extrémistické trestné činy z toho protiextrémistického oddelenia, ako to povedať, aby zvládli či trestné činy súvisiace s organizovaným zločinom, alebo korupčné trestné činy, lebo predsa len je to asi aj skutkovo, aj čo do metódy práce úplne iný typ vyšetrovania a dozorovania.
Zmajkovičová, Renáta, podpredsedníčka NR SR (2013-10-17):
S reakciou pán poslanec Kollár.
P. Csáky, podpredseda vlády SR: (2004-04-29):
Vláda Slovenskej republiky na svojom zasadnutí dňa 3. marca 2004 uznesením č. 207 schválila návrh na voľbu pána Mgr. Gyulu Veszeleiho do funkcie predsedu Úradu na ochranu osobných údajov a predkladá tento návrh na rokovanie Národnej rady Slovenskej republiky. Menovaný spĺňa kvalifikačné požiadavky a má predpoklady vykonávať funkciu predsedu Úradu na ochranu osobných údajov. V prílohe predkladám jeho osobný životopis, súhlas kandidáta a návrh uznesenia Národnej rady. Vážený pán predseda, na základe uvedeného žiadam Národnú radu Slovenskej republiky o schválenie predneseného návrhu vlády Slovenskej republiky. Ďakujem pekne.
Bugár, Béla, podpredseda NR SR (2019-06-25):
Prezentujme sa a hlasujme o návrhu pani poslankyne. (Hlasovanie.) Prítomných 146 poslancov, za 57, proti 8, zdržalo sa 79 poslancov, 2 nehlasovali. Návrh nebol schválený. Ďalej.
Pčolinský, Peter, podpredseda NR SR (2022-12-02):
Pán poslanec Kotleba, jedna faktická poznámka, nech sa páči.
M. Číž, podpredseda NR SR: (2009-06-17):
Teraz dávam slovo spravodajcovi, ktorého určil navrhnutý gestorský výbor, výbor pre sociálne veci a bývanie, pánovi poslancovi Jozefovi Šimkovi, aby uviedol spravodajskú správu. Má slovo.
P. Hrušovský, predseda NR SR: (2003-11-05):
(Hlasovanie.) 128 prítomných, 74 za, 32 proti, 22 sa zdržalo. Návrh sme schválili. Pristúpime k tretiemu čítaniu o vládnom návrhu zákona o štátnej správe starostlivosti o životné prostredie a o zmene a doplnení niektorých zákonov. Otváram rozpravu o tomto bode programu. Pýtam sa prítomných pánov poslancov, či sa chce niekto prihlásiť do rozpravy k prerokúvanému vládnemu návrhu zákona. Konštatujem, že nie je to tak. Vyhlasujem rozpravu za skončenú. Pristúpime k hlasovaniu o návrhu zákona ako o celku v znení schválených pozmeňujúcich a doplňujúcich návrhov s odporúčaním gestorského výboru...
Blanár, Juraj, podpredseda NR SR (2023-03-21):
Pán poslanec Kočiš s faktickou poznámkou.
Grendel, Gábor, podpredseda NR SR (2020-04-07):
S reakciou na faktické, pán poslanec Taraba.
Pčolinský, Peter, poslanec NR SR (2020-07-23):
Nestíhal som. (Smiech v sále.) To je jedna vec. Fakt som nestíhal. Ono menej je niekedy viac. A mám ešte jednu poznámku napísanú, že prvý Miňo bol lepší. Ďakujem. (Smiech v sále.)
P. Paška, predseda NR SR: (2007-03-27):
Chcem sa opýtať, pán poslanec Dzurinda, ako to teda je? Lebo v zmysle vášho vyjadrenia na zahraničnom výbore by sme vôbec o návrhu za skupinu poslancov SDKÚ – DS nemali v dnešnom programe rokovať.
Hrnčiar, Andrej, poslanec NR SR (2012-10-18):
Ďakujem za slovo. Pani poslankyňa Žitňanská hovorila, a mňa zaujala na jej príspevku tá časť, o ktorej hovorila, o posilnení a koncentrácii moci na pozícii napríklad prednostov obvodných úradov. Ja súhlasím s tým, že reformu verejnej správy treba urobiť. Treba jej asi nechať čas a potom sa budeme rozprávať o tom, či bola správna, či funguje alebo nefunguje. Ale ja som presvedčený, že pri takejto vážnej zmene, akou je reforma verejnej správy, treba jasne zadefinovať aj zmenu obsadzovania postov prednostov obvodných úradov, pretože v súčasnosti je iba jediné kritérium pri obsadzovaní takéhoto postu. A je to stranícka príslušnosť a väzby na miestne stranícke štruktúry strany, ktorá sa aktuálne dostala k moci. Ja teraz nechcem absolútne hovoriť o súčasnom období, lebo napríklad v Martine máme celkom fajn prednostu obvodného úradu, ale často sme mohli vidieť, odkedy je Slovensko Slovenskom, že sa na takéto pozície dostali absolútne neschopní ľudia, ktorí nie sú schopní sa uživiť v normálnom živote, a potrebujú len funkciu a byť členom politickej strany, ktorá je pri moci, aby vôbec mali nejaké zamestnanie. A takýmto ľuďom sa bude posilňovať aj moc, aj právomoci. A takíto často neschopní ľudia budú riadiť vysoko profesionálne a odborne zdatných, napríklad riaditeľov škôl a ďalších inštitúcií. Čiže je nutné zmeniť aj systém obsadzovania takýchto postov, lebo im narastie moc, budú mať väčšie právomoci. A kritérium by malo byť nielen lojalita k vláde, ale hlavne odbornosť a vzdelanie. Takže ja verím, že keď je toto len epizóda, že pri celkovom návrhu zákona sa budú predkladatelia venovať aj tejto problematike.
Krúpa, Juraj, poslanec NR SR (2021-06-29):
Ďakujem veľmi pekne. V mene štyroch poslaneckých klubov podávam procedurálny návrh podľa § 24 ods. 5 zákona o rokovacom poriadku na vypustenie bodu 7 schváleného programu 32. schôdze, hlasovanie o tlači 547 v prvom čítaní, vládny návrh zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tak aby sa hlasovanie o tejto tlači v prvom čítaní uskutočnilo na schôdzi Národnej rady so začiatkom 16. septembra 2021. Ďakujem.
Ďuriš Nicholsonová, Lucia, podpredsedníčka NR SR (2017-02-07):
Pani poslankyňa Jurinová, nech sa páči.
Jurinová, Erika, podpredsedníčka NR SR (2013-09-24):
Ďakujem pekne. Vyhlasujem všeobecnú rozpravu za skončenú. K rozprave chce zaujať stanovisko pán navrhovateľ. Nech sa páči.
M. Hort, podpredseda NR SR: (2008-02-15):
A slovo má pán poslanec Miklós, nech sa páči.
Grendel, Gábor, podpredseda NR SR (2022-05-10):
Pán poslanec Štefan Kuffa s faktickou poznámkou.
Jurinová, Erika, podpredsedníčka NR SR (2013-06-28):
Ďakujem za vystúpenie, pán kolega. Nech sa páči, máte možnosť prihlásiť sa s faktickými poznámkami na vystúpenie. Nikto sa neprihlásil s faktickou poznámkou, uzatváram možnosť teda a zároveň vyhlasujem všeobecnú rozpravu za skončenú. Pán poslanec, chcete sa ešte vyjadriť? Pán spravodajca sa chce vyjadriť k navrhovanému zákonu?
Sloboda, Vladimír, poslanec NR SR (2017-04-05):
Ďakujem. Pán Krajniak, určite nebudem hlasovať za váš návrh, lebo nestotožňujem sa s ním, navyše aj pre tých, ktorí by možno preňho chceli hlasovať, tak má dosť vážne formálne chyby na to, aby mohol byť vôbec uplatňovaný. Žiadate, aby sa riešili náboženské stavby, ktoré budú úplne alebo čiastočne vlastniť náboženské spoločnosti a cirkvi. To znamená, že tie, ktoré budú zaregistrované. Teraz v januári ste aj vy zahlasovali za to, teda ja nie, ale aj vy ste hlasovali za to, aby každá nová registrovaná cirkev a náboženská spoločnosť mala minimálne 50-tisíc členov. To znamená, že, predpokladám, že taká žiadna ďalšia ani nebude nová registrovaná pri takom vysokom čísle, takže predpokladám, že ste chceli asi riešiť skôr tie neregistrované cirkvi a náboženské spoločnosti, čo v tomto návrhu neriešite. Navyše, keď si pozriete zoznam registrovaných cirkví súčasných aj náboženských spoločností, tak nemajú ani v čiastočnom, ani v úplnom vlastníctve svoje náboženské stavby, niektoré z nich. Takže to už vôbec nepokrýva tým pádom asi to, čo ste chceli, takže za to som len rád, že ste predložili taký bezzubý zákon. Ďakujem.
P. Paška, predseda NR SR: (2008-11-26):
(Hlasovanie.) 139 prítomných, 81 za, 57 sa zdržalo, 1 nehlasoval. Konštatujem, že sme schválili návrh novely zákona č. 80/1997 Z. z. o Exportno-importnej banke . Pán predseda výboru Burian uvedie v druhom čítaní hlasovanie o vládnom návrhu, ktorým sa mení zákon č. 595/2003 Z. z.  o dani z príjmov. Je to tlač 804.
Hrnčiar, Andrej, podpredseda NR SR (2018-02-13):
Vážené pani poslankyne, vážení páni poslanci, budeme pokračovať v prerušenom rokovaní hlasovaním o bode 48 programu, je to prvé čítanie o návrhu skupiny poslancov na vydanie zákona, ktorým sa dopĺňa Občiansky zákonník (tlač 834). Prosím spravodajcu z ústavnoprávneho výboru poslanca Ondreja Dostála, aby hlasovanie uviedol. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov , tlač 834.)
Číž, Miroslav, podpredseda NR SR (2015-07-01):
Pán poslanec, ak budete viesť dialógovo rozpravu, tak nemôžem celkovo zabezpečiť poriadok v sále, buď teda budete prednášať, alebo chcete komunikovať (Potlesk a smiech v sále.) Tak to celkom nepôjde. Voľte, prosím, nejakú formu, budem sa jej držať.
Čepček, Martin, poslanec NR SR (2022-05-19):
Dostávajú dôchodok, majú minimálny... (Povedané súbežne s predsedom vlády.)
Hambálek, Augustín, poslanec NR SR (2024-06-12):
Ďakujem, pán predsedajúci. Vážené kolegyne, kolegovia, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky spoločnú správu výborov Národnej rady Slovenskej republiky o výsledku prerokovania návrhu zákona. Národná rada Slovenskej republiky uznesením z 30. apríla 2024 č. 249 sa uzniesla prerokovať návrh poslancov Národnej rady Slovenskej republiky Pauly Puškárovej, Jozefa Habánika a Karola Janasa na vydanie zákona v druhom čítaní a prideliť ho týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Určené výbory prerokovali predmetný návrh zákona v stanovenej lehote, iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K návrhu zákona zaujali výbory tieto stanoviská: Ústavnoprávny výbor Národnej rady Slovenskej republiky v uznesení č. 106 zo 7. júna 2024 a Výbor Národnej rady Slovenskej republiky pre vzdelávanie, vedu, mládež a šport v uznesení č. 29 zo 6. júna 2024 zhodne odporúčali návrh zákona schváliť s pozmeňujúcim a doplňujúcim návrhom uvedeným v časti IV spoločnej správy. Gestorský výbor odporúča Národnej rade Slovenskej republiky hlasovať o návrhu uvedenom v časti IV s odporúčaním schváliť. Gestorský výbor na základe stanovísk výborov odporúča Národnej rade Slovenskej republiky návrh poslancov na vydanie zákona schváliť v znení pozmeňujúceho a doplňujúceho návrhu uvedeného v správe. Spoločná správa výborov bola schválená uznesením Výboru Národnej rady Slovenskej republiky pre vzdelávanie, vedu, mládež a šport z 11. júna 2024 č. 31. Týmto uznesením ma výbor zároveň poveril, aby som na schôdzi Národnej rady Slovenskej republiky informoval o výsledku rokovania výborov, o stanovisku a návrhu gestorského výboru. Ďakujem, pán predsedajúci, skončil som, otvorte, prosím, spoločnú rozpravu.
Grendel, Gábor, podpredseda NR SR (2021-05-06):
Máte doplňujú otázku, pani poslankyňa? Áno.
Paška, Jaroslav, poslanec NR SR (2017-06-14):
Ďakujem za slovo. Vážený pán predseda, vážené kolegyne, kolegovia, dovoľte mi, aby som krátko uviedol krátku novelu zákona o Ústave pamäti národa, ktorá sa zaoberá zmenou štatutárneho zastupovania tejto inštitúcie. Je to, tento náš návrh je v podstate reakciou na, povedal by som, asynchrónne konanie a nedorozumenia, ktoré už dlhodobo komplikujú život tejto inštitúcii. A v podstate reaguje na to, že vlastne v takomto zložení a pri takomto spôsobe manažovania a riadenia táto inštitúcia nie je schopná plniť, tak ako by mala, svoje funkcie. Keď hovorím o tom, že nie je schopná plniť svoje funkcie, hovorím o tom, že úlohou Ústavu pamäti národa ako takej verejnoprávnej inštitúcie je predovšetkým poskytovať všeobecne prospešné služby, uskutočňuje bádateľskú a vzdelávaciu činnosť pre obdobie, na ktorej bolo vymedzované, a, samozrejme, vytvárať aj podmienky pre to, aby sa zistené informácie dostali do verejnosti a aby toto bádanie prinieslo skutočnosti zistené aj do škôl a do proste verejného života. Takže z tohto pohľadu verejnoprávna inštitúcia, ktorá je vytvorená, má správnu radu zostavenú z nominantov a delegátov, zástupcov tak prezidentskej kancelárie, vlády, ako aj Národnej rady, sa dostala pod kuratelu jednej osoby, ktorá má absolútnu moc pri reprezentovaní tejto inštitúcie a prakticky dnes pôsobí v istej kolízii so správnou radou. Z tohto pohľadu vzhľadom na to, že Ústav pamäti národa nie je firma, podnikateľský subjekt alebo inštitúcia, ktorá má právo byť riadená jednou osobou, si myslíme, že správna rada ako taká by mala mať širšie kompetencie a najmä členovia rady, ktorí zastupujú prezidentskú kanceláriu, vládu a Národnú radu, by mali mať právo podieľať sa na zastupovaní tejto inštitúcie a mali by fungovať synchrónne. Takže z tohto dôvodu sa usilujeme o to, aby sme predložili Národnej rade nový model riadenia inštitúcie, ktorý by zodpovedal funkcii verejnoprávnej inštitúcie tak, aby všetci tí reprezentanti, ktorých si jednotlivé zložky štátnej moci do tejto inštitúcie nominovali, aby mali právo sa vyjadrovať k chodu a činnosti inštitúcie ako takej. Takže krátkou novelou sa snažíme nájsť a ponúknuť formu riadenia inštitúcie takú, ktorá by zodpovedala verejnoprávnej inštitúcii a aj ktorá by dala primerané pôsobenie zástupcom prezidentskej kancelárie, zástupcom Národnej rady a zástupcom vlády v tejto inštitúcii. Ďakujem za pozornosť.
Pleštinská, Zita, poslankyňa NR SR (2023-05-09):
Pán predseda, dajte, prosím, hlasovať o bodoch spoločnej správy 190 a 194 s odporúčaním gestorského výboru schváliť, ktorý na osobitné hlasovanie vyňal pán poslanec Svrček. Upozorňujem, že v rozprave bol podaný pozmeňujúci návrh, ktorý tieto ustanovenia vylepšuje.
Kollár, Boris, predseda NR SR (2022-02-02):
Prosím, prezentujme sa a hlasujeme. (Hlasovanie.) Prítomných 123 poslancov, za 122, zdržal sa 1. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Baláž, Radovan, poslanec NR SR (2019-09-18):
Ďakujem pekne za slovo, pán predsedajúci. Vážené kolegyne, kolegovia, dovoľte mi ako určenému spravodajcovi, spravodajcovi predniesť spoločnú správu výborov Národnej rady o prerokovaní návrhu poslancov Antošovej, Pašku, Zelníka, Soboňu a Kmeca na vydanie zákona, ktorým sa mení a dopĺňa zákon č. 222/2004 Z. z. (tlač 1347). Výbor pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného návrhu zákona. Národná rada uznesením č. 1925 z 26. júna 2019 pridelila návrh poslancov Národnej rady Antošovej, Pašku, Zelníka, Soboňu a Kmeca na prerokovanie týmto výborom, a to výboru pre financie a rozpočet, ústavnoprávnemu výboru, výboru pre hospodárske záležitosti a výboru pre pôdohospodárstvo a životné prostredie. Zároveň určila výbor pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K tomuto návrhu zákona zaujali výbory Národnej rady tieto stanoviská: odporúčanie pre Národnú radu návrh schváliť, a to výbor pre financie a rozpočet, ústavnoprávny výbor a výbor pre pôdohospodárstvo a životné prostredie. Výbor pre hospodárske záležitosti nerokoval, pretože nebol uznášaniaschopný. Z uznesení výborov Národnej rady uvedených pod bodom III tejto správy nevyplývajú žiadne pozmeňujúce a doplňujúce návrhy. Gestorský výbor na základe stanovísk výborov k tomuto návrhu zákona odporúča Národnej rade predmetný návrh zákona schváliť. Spoločná správa, spoločná správa výborov o prerokovaní návrhu bola schválená uznesením gestorského výboru č. 471 z 10. septembra 2019 a týmto uznesením ma výbor poveril za spoločného spravodajcu, aby som na schôdzi Národnej rady pri prerokovaní tohto návrhu zákona predkladal návrhy príslušných ustanovení zákona o rokovacom poriadku. Pán predsedajúci, skončil som, prosím, otvorte rozpravu.
Blanár, Juraj, podpredseda NR SR (2021-02-04):
Poprosím vás, aby ste zachovali pokoj. Dokončite.
Danko, Andrej, podpredseda NR SR (2024-01-11):
Že sú tam pekné študentky, tak vám odpúšťam. (Potlesk.) Pán poslanec Sabo. (Potlesk.) Poslanec Sabo. (Reakcie z pléna.) Ja ho poznám, ja ho poznám Saba, tam je. Ste sa neprihlásili? No, pán Sabo, tak technický problém, ale nie náš. Tak môžem pokračovať bez faktickej vašej? Viete ho zapnúť aj tak technicky? Zapnite.
P. Hrušovský, predseda NR SR: (2005-06-30):
Nech sa páči, pán minister Palko.
Mikulec, Roman, minister vnútra SR (2022-10-27):
Ďakujem, pán predsedajúci, za slovo. Vážené dámy poslankyne, vážení páni poslanci, predloženým návrhom zákona sa rozširuje pôsobnosť Ministerstva vnútra Slovenskej republiky na účel zlepšenia ochrany, podpory a pomoci obetiam kriminality a inej protispoločenskej činnosti, ktorú bude vykonávať prostredníctvom zriaďovaných informačných kancelárii pre obete. Návrhom zákona sa zároveň napĺňajú záväzky vyplývajúce z národného projektu, na základe ktorého sú informačné kancelárie pre obete zriadené už od roku 2018, pričom návrhom zákona dôjde k ich legislatívnemu ukotveniu. Služby poskytované informačnými kanceláriami pre obete majú predovšetkým informačný charakter a poskytujú obetiam vhodné usmernenia na pomoc pri riešení ich nepriaznivej situácie. Vzhľadom na nevyhnutnosť občianskej dostupnosti informačných kancelárii pre obete navrhuje sa zriadiť ich sídla spravidla v okresných úradoch, sídlach krajov, čím sa ponechá možnosť zriadiť informačné kancelárie aj na iných miestach, reagujúc na aktuálne potreby spoločnosti. Úpravou zákona sa taktiež navrhujú upraviť vyplývajúce úpravy z aplikačnej praxe. Vážený pán predsedajúci, vážené dámy poslankyne, páni poslanci, dovoľujem si vás požiadať o podporu predloženého návrhu vládneho zákona. Ďakujem.
Ďuriš Nicholsonová, Lucia, podpredsedníčka NR SR (2018-10-19):
S reakciou na faktickú pán poslanec Heger.
Vašečka, Richard, poslanec NR SR (2020-11-26):
Ďakujem za slovo, pán predsedajúci. Ja tiež v mene štyroch poslaneckých klubov, OĽANO, SaS, SME RODINA a ZA ĽUDÍ, navrhujem presunúť bod 64 (číslo parlamentnej tlače 346), čo je zákon vrátený prezidentkou republiky o vysokých školách ako posledný bod tejto 18. schôdze. Odôvodnenie. Pani prezidenta tam namieta nesúlad s ústavou. A keďže budeme novelizovať ústavu, už sa to aj na výbore ústavnoprávnom riešilo, tak aby sme to schválili potom, ako sa to upraví, ten, dá do súladu s ústavou. Ďakujem.
A. Slafkovský, poslanec: (2006-12-05):
Ale viete si predstaviť, z čoho budú žiť športové kluby, záujmové združenia? Z čoho budú žiť a ako budú fungovať kultúrne spoločnosti, ktoré tieto prostriedky takisto potrebujú? Veď prečo im chcete siahnuť do štátneho rozpočtu a dávať ich na platy niekomu? Tam treba zarobiť niekde inde. A toto nechajte tým ľuďom, aby sa to medzi nich dostalo, pretože v opačnom prípade, ak nebudete chcieť, aby zahynuli tieto športové, kultúrne a sociálne inštitúcie, budete musieť hľadať centrálny mechanizmus štátny, ako tie prostriedky prerozdeliť. Tak nesiahajme na to, na čo nemusíme, resp. ak sa nám nevidí mechanizmus, ak sa nám zdá, že nám utekajú peniaze bokom, že nejdú tam, kde majú ísť, tak nájdite mechanizmus a odkontrolujte to, ale nechajte prostriedky v tom milieu, ktoré to milieu potrebuje. Ďakujem.
V. Veteška, podpredseda NR SR: (2004-05-12):
Mali sme zvoliť štyroch kandidátov, takže tajná voľba sa bude opakovať. Do opakovanej voľby postupujú všetci navrhnutí kandidáti z prvého kola volieb, ktorí neboli zvolení. Opakovaná voľba sa môže vykonať aj na tejto istej schôdzi Národnej rady po dohode s poslaneckými klubmi. V poslaneckom grémiu zaradíme ďalšiu tajnú voľbu tak, aby sme mali možnosť zvoliť ostatných troch kandidátov na sudcov Ústavného súdu. Teraz budeme ešte pokračovať vo vyhlasovaní výsledkov volieb. Prosím povereného overovateľa, aby oznámil výsledok voľby predsedu Osobitného kontrolného výboru Národnej rady a predsedu odvolacej komisie. Pani poslankyňa Brestenská, nech sa páči. B. Brestenská, poslankyňa: Vážený pán predsedajúci, vážené dámy a páni, dovoľte mi uviesť výsledky na tajné hlasovanie o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu. Bolo vydaných a osobne si poslanci prevzali 138 hlasovacích lístkov, teda na voľbe bolo prítomných 138 poslancov. Nula poslancov neodovzdalo hlasovacie lístky. Zo 138 odovzdaných hlasovacích lístkov bolo 7 neplatných a 131 platných hlasov. Podľa platných hlasovacích lístkov overovatelia zistili, že Robert  Kaliňák získal 97 hlasov za, 19 proti a 15 sa zdržalo hlasovania. Overovatelia konštatujú, že v tajnom hlasovaní bol za predsedu Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu zvolený Robert Kaliňák. Blahoželám. (Potlesk.) Ďalej mi dovoľte uviesť výsledky na tajné hlasovanie o návrhu na voľbu predsedu odvolacej komisie zriadenej podľa zákona o ochrane utajovaných skutočností. Poslancom bolo vydaných 138 hlasovacích lístkov a na voľbe sa zúčastnilo 138 poslancov. Nula poslancov neodovzdalo hlasovacie lístky. Zo 138 odovzdaných hlasovacích lístkov bolo 5 neplatných a 133 platných. Podľa platných hlasovacích lístkov overovatelia zistili, že Roman Vavrík získal 94 hlasov za, 16 proti a 23 sa zdržalo hlasovania. Overovatelia konštatujú, že v tajnom hlasovaní bol za predsedu odvolacej komisie zriadenej podľa zákona o ochrane utajovaných skutočností zvolený Roman Vavrík.
P. Paška, predseda NR SR: (2008-04-10):
Poprosím pána poslanca Juraja Horvátha, aby uviedol hlasovanie o návrhu uznesenia k správe o plnení úloh zahraničnej politiky Slovenskej republiky v roku 2007 . Je to tlač 562. Pán poslanec, máte slovo. Nech sa páči.
Jurinová, Erika, podpredsedníčka NR SR (2015-06-23):
Ďakujem, pán spravodajca. Otváram všeobecnú rozpravu. Nedostala som žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem zároveň rozpravu za skončenú. A prerušujem... Pán minister ani pán spravodajca, nechcete sa vyjadriť na záver, však? Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov . Vládny návrh zákona je pod tlačou 1569. Návrh na jeho pridelenie na prerokovanie výborom je v rozhodnutí č. 1581. Opäť dávam slovo pánovi podpredsedovi vlády, aby uviedol návrh zákona.
Bužo, Lukáš, poslanec NR SR (2024-01-17):
Ďakujem za slovo. Ďakujem, Igor, tebe za taký iný pohľad na tú situáciu a na to všetko, čo okolo sa deje, okolo tejto novely a okolo zrušenia špeciálnej prokuratúry. A Roman ma predbehol, mi zobral slová. Ale taktiež som ostal prekvapený z tej časti, ako si hovoril o našom premiérovi, že vlastne pozná, pozná ľudí, ktorí majú dočinenia s vraždou Jána a Martiny, tak ja sa tiež pýtam, tak ako ty si sa pýtal pri, pri tom pulte, že prečo to nevyzradí. Prečo to nepovie orgánom trestnom či... v konaní? Aby vlastne tí, ktorí majú niesť zodpovednosť za to, aby, aby boli potrestaní. Nebolo, nie je od neho férové, keď to vie a zakrýva to. Ale zrejme to zakrýva aj z dôvodu, že by uškodil svojim ľuďom. A ktovie komu ešte ďalšiemu, a preto, preto aj, aj táto novela musí ísť v skrátenom legislatívnom konaní, musí sa to rýchlo urobiť, musí sa porušiť toľko vecí a potom obyčajní ľudia, ľudia, ktorí, ktorí žijú na Slovensku, budú niesť následky. Nie tí, ktorých sa to teraz týka, tí, ktorí sú obvinení alebo obžalovaní, ale tí, ktorí s tým nemajú žiadne do činenia, budú najviac trpieť. Ďakujem ti, Igor, že si to pripomenul a ďakujem ti za to, že si nedávaš servítku pred ústa a že hovoríš o zločinoch, ktoré, ktoré mnohí ľudia aj tu sediaci majú na svojom svedomí, a boja sa a chránia sa pred tým, pred spravodlivosťou, pred, pred tým, aby, tak jak si povedal, že oni sú štát. (Potlesk.)
Kyselica, Lukáš, poslanec NR SR (2021-03-18):
Informácia o rokovaní výborov obsahuje päť bodov. Budeme o nich hlasovať spoločne. Dajte o nich, prosím, hlasovať.
Laurenčík, Milan, podpredseda NR SR (2020-11-03):
Pán poslanec Ladislav Kamenický.
T. Cabaj, podpredseda NR SR: (2010-01-20):
Slovo má pán poslanec Stanislav Janiš, pripraví sa Martin Fronc.
Jurinová, Erika, podpredsedníčka NR SR (2014-02-12):
Na vaše vystúpenie sú dve faktické poznámky. (Reakcia spravodajcu.) Nie, to bolo v rámci rozpravy, a teda žiadate o slovo aj vy v rámci rozpravy, áno, pán spravodajca? Dobre. Nech sa páči, pani poslankyňa Kučerová.
Kvorka, Ján, poslanec NR SR (2019-03-27):
Ďakujem za slovo. Prosím, pán predsedajúci, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Hudacký, Ján, poslanec NR SR (2012-05-09):
Ďakujem pekne. Len veľmi krátko k pánovi poslancovi Mihálovi. Určite to sú obmedzenia podnikateľského prostredia, o ktorých sa hovorí. Ja s tým súhlasím. Určite, že bude treba hľadať minimálne kompromis. Či už je to Zákonník práce a ďalšie tie veci, ktoré ste uvádzali. Ale veď na to sme tu aj v tej snemovni, aby sme tieto veci pripomínali. Ja budem sám očakávať konkrétne návrhy zákonov tak, aby sme vedeli eliminovať, respektíve aspoň hľadať nejaké kompromisy. Za ten pokus to stojí. Aj keď zdá sa, že vláda jednej strany nepotrebuje opozíciu, respektíve nejaké doplňujúce hlasy. Ale ja verím, že hádam tie určité názory budú vypočuté a čosi budeme vedieť ovplyvniť. Ale určite to sú obmedzenia, ktoré sú takým rizikom vlastne preto, aby sme mohli napĺňať tú víziu alebo to hlavné, tú hlavnú výzvu v rámci tohto programového vyhlásenia, to je rast hospodárstva a zamestnanosť, pri, samozrejme, konsolidácii verejných financií. Ešte na pána Géciho. Určite áno. Niektoré veci v rámci toho krátkeho času, keď sme boli pri vláde, neboli zvládnuté. Na druhej strane môžem hovoriť predovšetkým za KDH, že my sme intervenovali do rezortov. Nemali sme rezort, cez ktorý sme mohli ovplyvňovať vylepšovanie týchto podmienok pre živnostníkov. Ale určite sme sa snažili intervenovať. A koniec koncov, keď si spomínate na daňovo-odvodovú reformu, práve KDH zo strany koalície dosť významne kritizovalo to nastavenie. Takže myslím si, že za ten krátky čas sa urobilo, čo sa urobiť dalo. Ale nevracajme sa do minulosti. Teraz. (Prerušenie vystúpenia časomerom.)
Muránsky, Peter, poslanec NR SR (2015-06-23):
Ja by som povedal takto, že politických azylantov, samozrejme, vždy áno, hlavne ktorí presadzujú naše kultúrne hodnoty a demokraciu v krajinách, ktoré sú nedemokratické. Ale emigrantov, ktorí sú tu predovšetkým ekonomicky, ako spomenul pán minister, a ich situáciu a pôvod vzniku tejto situácie je potrebné riešiť v krajinách, naozaj, v ktorých táto destabilizácia, v ktorých táto situácia vznikla. Ja chcem povedať, že mnohé západoeurópske krajiny dokonca naučili, v úvodzovkách, vítať týchto imigrantov z týchto tretích krajín, predovšetkým zo severnej Afriky a Blízkeho východu, vyberali tých lepších, bohatších, vzdelanejších a tam ostávali tí menej vzdelaní a chudobnejší a tí dneska veľmi ľahko podľahli extrémistickým islamským skupinám. Toto je veľký problém západného sveta a predovšetkým západnej časti Európskej únie. A teraz chcú toto riešiť proste rozdelením týchto ďalších a ďalších vĺn imigrantov, proste kvótami. To je absolútne neprijateľné. Chcem ešte toľko povedať, že Taliansko, áno, Stredozemné more je aj naše more, pretože sme v tomto priestore a patríme do schengenského priestoru, do Európskej únie. Ale Taliani a mnohé iné krajiny brali peniaze proste na to, aby si chránili svoju hranicu. A čo urobili? Proste túto situáciu zanedbávali a zanedbali. A dneska, opakujem, chcú kvótami rozdeliť svoj problém na ostatné krajiny, ktoré si to zodpovedne plnili. To je takisto absolútne neprijateľné a v tomto musím s ministrom vnútra súhlasiť.
P. Paška, predseda NR SR: (2007-10-24):
Pán poslanec Horváth.
P. Hrušovský, podpredseda NR SR: (2002-06-27):
Pán poslanec Langoš bol poverený ako spoločný spravodajca. Nech sa páči, máte slovo, pán poslanec Langoš. J. Langoš, poslanec: Ďakujem za slovo. Pán predsedajúci, dámy a páni, pán minister, dovoľte mi, aby som ako spoločný spravodajca gestorského výboru pre obranu a bezpečnosť prečítal informáciu, ktorú predkladá Výbor Národnej rady Slovenskej republiky pre obranu a bezpečnosť ako gestorský výbor o prerokovaní tohto vládneho návrhu zákona vo výboroch. Uznesením Národnej rady Slovenskej republiky č. 2151 z 21. mája 2002 bol vládny návrh zákona, ktorým sa mení a dopĺňa zákon č. 57/1998 Z. z. o Železničnej polícii, pridelený na prerokovanie ústavnoprávnemu výboru, výboru pre hospodárstvo, privatizáciu a podnikanie a výboru pre obranu a bezpečnosť. Tieto tri výbory návrh zákona v lehote určenej v uznesení Národnej rady prerokovali. Iné výbory o návrhu zákona nerokovali. Gestorský výbor konštatuje, že do začatia rokovania o vládnom návrhu zákona nedostal žiadne stanovisko od poslancov podané v zmysle zákona o rokovacom poriadku. K predmetnému návrhu zákona Ústavnoprávny výbor Národnej rady a Výbor Národnej rady pre hospodárstvo, privatizáciu a podnikanie súhlasili s návrhom a odporúčali Národnej rade Slovenskej republiky návrh zákona schváliť s piatimi pozmeňujúcimi a doplňujúcimi návrhmi. Výbor pre obranu a bezpečnosť ako gestorský výbor neprijal platné uznesenie. Vážený pán predsedajúci, prosím, otvorte rozpravu.
Kyselica, Lukáš, poslanec NR SR (2022-09-23):
Pán predsedajúci, prosím, dajte hlasovať o tom, že Národná rada prideľuje vládny návrh ústavného zákona na prerokovanie ústavnoprávnemu výboru a výboru pre verejnú správu a regionálny rozvoj. Ďalej, že za gestorský výbor určuje ústavnoprávny výbor s tým, aby výbory prerokovali vládny návrh ústavného zákona do 30 dní a v gestorskom výbore do 32 dní od jeho prerokovania v prvom čítaní.
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie) Prítomných 141, za 71, proti 30, zdržalo sa 39, nehlasoval 1. Uvedený návrh sme schválili. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
P. Paška, predseda NR SR: (2008-04-08):
(Hlasovanie.) 59 prítomných. Národná rada nie je uznášaniaschopná. Vyhlasujem 15-minútovú prestávku. (Prerušenie rokovania o 17.07 hodine.) (Pokračovanie rokovania o 17.20 hodine.)